**International Association of Lighthouse Authorities** –  **IALA** (dlhým názvom The International Association of Marine Aids to Navigation and Lighthouse Authorities, Medzinárodné združenie pre správu majákov) je nezisková medzinárodná organizácia, založená v roku 1957 za účelom zberu a vydávania námorných expertíz a rád.

Charakteristika
---------------

Výbory organizácie poskytujú dôležitú dokumentáciu (nielen) pre Medzinárodné hydrografické organizácie, pričom sekretariát IALA slúži ako clearingové miesto pre výmenu technických informácií, usporadúva semináre a technickú podporu pre rozvojové krajiny. 

Hlavnou náplňou jej práce od roku 1973 je realizácia IALA systému námorných navigačných bójí. Tento systém nahradil asi 30 rozdielnych bójí v prevádzke po celom svete za 2 hlavné systémy. Táto racionalizácia bola vynútená v dôsledku dvoch nehôd v Doverskom prielive v roku 1971, keď loď Brandenburg narazila na vrak Texaco Caribbean, ležiaci tesne pod hladinou blízko britského Folkestone aj napriek faktu, že vrak bol dostatočne označený. Situácia sa o veľmi krátky čas zopakovala, loď Niki tiež narazila na Texaco Caribbean a potopila sa. Celkové straty na životoch pri oboch nehodách boli 51 osôb.

Organizácia a rozdelenie
------------------------

Centrála IALA je neďaleko Paríža v Saint-Germain-en-Laye vo Francúzsku.

Organizácia sa delí na šesť technických komisií:

* e-NAV – Elektronická navigácia
* ANM – Pomôcky pre navigačné zariadenia – sústredí sa na riadenie vydávania dokumentácie na základe skúsenosti členov;
* EEP – Výstavba, životné prostredie a ochrana – sústredí sa na zachovanie tradičných prostriedkov pri navigácii ako aj pri budovaní širokého spektra navigačných prostriedkov;
* VTS – Lodné dopravné služby – zaoberá sa otázkami a dokumentáciou ohľadom VTS
* PAF – Fórum pre úrady riadenia
* LAP – Panel právneho poradenstva

Námorné značenie
----------------

Príklad označenia plavebnej dráhy navigačnými značkami a bójami
IALA je primárne známa pre jej systém bójí a námorného navigačných označovacieho systému, používaného pri plavbách na moriach.

* Postranné značky označujú okraje plavebných kanálov.
* Kardinálne značky ukazujú na smer bezpečnej zóny v rizikových mieste.
* Bezpečnostné značky označujú hlbokú vodu a otvorený koniec kanála.
* Zvláštne ochranné značky označujú administratívne oblasti, ako sú obmedzenia rýchlosti alebo hranice vodno-športových areálov.
* Izolované značky nebezpečenstva označujú rizikové miesta pre plavbu.

Každý typ značky má zreteľnú farbu, tvar a v prípade nutnosti aj charakteristické osvetlenie.

* Rôzne typy navigačných bójí pripravených na umiestnenieRôzne typy navigačných bójí pripravených na umiestnenie
* Plavebná značka, označujúca hranice plavebnej dráhyPlavebná značka, označujúca hranice plavebnej dráhy
* Nočné osvetlenie navigačných značiek v prístaveNočné osvetlenie navigačných značiek v prístave
* Príklad použitia a významu kardináliekPríklad použitia a významu kardináliek
* Typy bójí označujúcich bezpečné vodyTypy bójí označujúcich bezpečné vody

Referencie
----------

1. ↑  "The Mariner's Handbook", Admiralty, UKHO, p206

Iné projekty
------------

Commons
* Spolupracuj na Commons Commons ponúka multimediálne súbory na tému **International Association of Lighthouse Authorities**

Externé odkazy
--------------

* Oficiálna stránka IALA
* Allships - námorný test IALA.

Zdroj
-----

* *Tento článok je čiastočný alebo úplný preklad článku International Association of Lighthouse Authorities na anglickej Wikipédii.*